
ΕΛΛΗΝΙΚΗ ΔΗΜΟΚΡΑΤΙΑ

ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ. ΕΚΠ/ΣΗΣ ΑΤΤΙΚΗΣ
Δ/ΝΣΗ Δ/ΘΜΙΑΣ ΕΚΠ/ΣΗΣ ΑΝ. ΑΤΤΙΚΗΣ ΤΜΗΜΑ Ε΄
ΕΚΠΑΙΔΕΥΤΙΚΩΝ ΘΕΜΑΤΩΝ

Γέρακας: 4/6/2026 Αρ. Πρωτ.: 15077


ΠΡΟΣ:	ΣΥΛΛΟΓΟ ΓΟΝΕΩΝ ΚΑΙ ΚΗΔΕΜΟΝΩΝ 2ου ΓΕΛ ΜΑΡΚΟΠΟΥΛΟΥ

ΘΕΜΑ: «Μη τήρηση του ισχύοντος ωρολογίου προγράμματος σε πανελλαδικώς εξεταζόμενο μάθημα»
ΣΧΕΤ.: 1) το με αριθμ. πρωτ. 24/2025, 4/5/2026 δικό σας
2) το με αριθμ. πρωτ. 26/2026, 12/5/2026 δικό σας



Αξιότιμα μέλη του Συλλόγου Γονέων και Κηδεμόνων του 2ου ΓΕΛ Μαρκόπουλου,

Απαντώντας στα ανωτέρω σχετικά έγγραφά σας, σας γνωρίζουμε ότι στη διάρκεια του σχολικού έτους 2025-2026 δημιουργήθηκε κενό στην ειδικότητα Φιλολόγων ΠΕ02, λόγω ασθένειας εκπαιδευτικού.
Η Υπηρεσία μας έκανε όλες τις προβλεπόμενες ενέργειες ώστε να καλυφθεί το κενό που δημιουργήθηκε, με την πρόσληψη αναπληρωτών εκπαιδευτικών. Οι προσλήψεις
αναπληρωτών γίνονται από το ΥΠΑΙΘΑ με συγκεκριμένη διαδικασία. Οι Διευθύνσεις
Δευτεροβάθμιας Εκπαίδευσης καλούνται, σε συγκεκριμένες ημερομηνίες και ύστερα από σχετικό έγγραφο του ΥΠΑΙΘΑ, να δηλώσουν τα λειτουργικά κενά και στη συνέχεια το
ΥΠΑΙΘΑ προσλαμβάνει τους αναπληρωτές εκπαιδευτικούς, ανάλογα με τις διαθέσιμες πιστώσεις.
Για το 2ο ΓΕΛ Μαρκοπούλου δεν έγινε εφικτή η κάλυψη του κενού.
Από τη Δ.Δ.Ε. Ανατολικής Αττικής δόθηκαν εντολές στη Δ/νση του Σχολείου για την κάλυψη των κενούμενων διδακτικών ωρών από εκπαιδευτικούς που υπηρετούσαν στο Σχολείο έως ότου προσληφθούν αναπληρωτές εκπαιδευτικοί.
Η Δ/νση του Σχολείου σε συνεργασία με τους διδάσκοντες/ουσες εκπόνησαν σχέδιο για τη διδασκαλία των μαθημάτων.
Ειδικά για το πανελλαδικό εξεταζόμενο μάθημα «Νεοελληνική Γλώσσα και Λογοτεχνία», σύμφωνα με τη Δ/νση του Σχολείου: «η απαραίτητη ύλη του μαθήματος «Νεοελληνική
Γλώσσα & Λογοτεχνία» είχε ουσιαστικά ολοκληρωθεί, έως την 6η Μαρτίου 2026, βάσει του αριθμού των διδαχθέντων κειμένων που έχουν καταγραφεί κατά τη μηνιαία αποτύπωση της ύλης των πανελλαδικών εξεταζόμενων μαθημάτων».

Συμπληρωματικά σας ενημερώνουμε ότι, η πρόοδος της κάλυψης της ύλης των
πανελλαδικά εξεταζόμενων μαθημάτων ελέγχεται σε τακτά χρονικά διαστήματα και καθ’ όλη τη διάρκεια της σχολικής χρονιάς από την Επιτροπή Παρακολούθησης και Συντονισμού της Ύλης που συγκροτείται από τις Δ.Δ.Ε., στην οποία συμμετέχουν και οι Σύμβουλοι
Εκπαίδευσης κάθε κλάδου (149847/ΓΔ4/19-11-2025 έγγραφο του ΥΠΑΙΘΑ). Οι αναφορές του Συμβούλου Φιλολόγων σχετικά με την πορεία κάλυψης της ύλης στο συγκεκριμένο μάθημα κατέδειξαν ότι η ύλη είχε ολοκληρωθεί έγκαιρα.
Η Υπηρεσία μας είναι πάντα διαθέσιμη για ενημέρωση. Σε αυτό το πλαίσιο, μετά την αποστολή της επιστολής σας, επικοινώνησε τηλεφωνικά ο Προϊστάμενος Εκπαιδευτικών Θεμάτων και σας παρείχε εξηγήσεις στις 8 Μαΐου 2026.
Για οποιοδήποτε έγγραφο του Σχολείου επιθυμείτε να σας χορηγηθεί, και εφόσον
πληρούνται οι προϋποθέσεις της κείμενης νομοθεσίας, παρακαλούμε απευθυνθείτε στο Σχολείο με αίτησή σας.





Ο ΔΙΕΥΘΥΝΤΗΣ Δ/ΝΣΗΣ Δ. Ε. ΑΝΑΤ. ΑΤΤΙΚΗΣΑκριβές Αντίγραφο
Ο Προϊστάμενος Τμ. Ε΄ Εκπ/κών Θεμάτων της ΔΔΕ Ανατ. Αττικής

